Som forvalter av blant annet FKB-data, matrikkelen og grunnboka har Kartverket fokus på datasikkerhet. Det blir tatt daglig sikkerhetskopi av alle data i SFKB som ligger duplisert på flere datasentre og på flere fysiske formater. Med de daglige sikkerhetskopiene kan vi hente ut dataene slik de så ut på et hvilket som helst tidspunkt den siste måneden. I tillegg blir det også tatt periodevis sikkerhetskopi som blir lagret både i et eget brannsikkert hvelv og i egne bankbokser.